
ΑΝΑΚΟΙΝΩΣΗ
ΓΙΑ ΦΟΙΤΗΤΙΚΟ ΣΤΕΓΑΣΤΙΚΟ ΕΠΙΔΟΜΑ 1000€    ΕΤΟΥΣ 2015 
Κατόπιν της ΚΥΑ 2/19525/0026 (ΦΕΚ 393/21-2-2013, τ. Α’), της υπ’ αριθμ. Φ5/31004/Β3/6-3-2013 εγκυκλίου,  της υπ’αριθμ.. Φ5/8993/Ζ1/20-1-2015 του Υπ. Παιδείας καθώς και της τροποποίησης 2/3714/0026/2015/ΦΕΚ-96/Β/20.1.2015
Οι προπτυχιακοί φοιτητές του Πανεπιστημίου Κρήτης μπορούν να υποβάλλουν στο Γραφείο Φοιτητικής Μέριμνας τα δικαιολογητικά τους για τη χορήγηση του ετήσιου στεγαστικού επιδόματος ακαδημαϊκού έτους 2014-2015 κάθε  Τρίτη -Τετάρτη- Πέμπτη 10.00-15.00 καθ’ όλη τη διάρκεια του έτους. 
Απαραίτητες Προϋποθέσεις χορήγησης επιδόματος : 
1.  Προπτυχιακός φοιτητής να διαμένει σε μισθωμένη κατοικία λόγω σπουδών για την απόκτηση πρώτου πτυχίου,
2. Προπτυχιακός Φοιτητής πρωτοετής ή σε βασικό έτος σπουδών, δηλαδή έως και 4ο έτος ή 6ο έτος μόνο για Ιατρική, κατά το ακαδ. έτος 2014-5 και να έχει ολοκληρώσει επιτυχώς το ήμισυ των μαθημάτων του προηγούμενου έτους, 
3. Ετήσιο οικογενειακό εισόδημα οικονομικού έτους 2015 (εισοδήματα 2014) έως 30.000€ προσαυξημένο κατά 3.000€ για κάθε προστατευόμενο παιδί πέραν του ενός. 
4. Ακίνητη Περιουσία κατοικιών όλης της οικογένειας (γονέων και τέκνων) με πλήρη κυριότητα ή επικαρπία έως 200 τμ με εξαίρεση κατοικίες που βρίσκονται σε δήμο με πληθυσμό λιγότερο των 3.000 κατοίκων. 

Δικαιούχος του επιδόματος είναι το πρόσωπο (ο υπόχρεος φορολογικής δήλωσης) που θεωρείται ότι βαρύνει φορολογικά  ο φοιτητής. 
Κατ’ εξαίρεση δικαιούχος θα είναι ο ίδιος ο φοιτητής εφόσον είναι ορφανός από τους δυο γονείς ή οι γονείς του είναι κάτοικοι εξωτερικού ή είναι πάνω από είκοσι πέντε (25) ετών ή είναι υπόχρεος σε υποβολή φορολογικής δήλωσης και δεν θεωρείται προστατευόμενο μέλος. Έγγαμη φοιτήτρια είναι δικαιούχος η ίδια εφόσον έχει δικά της εισοδήματα και συντρέχουν και οι ανωτέρω προϋποθέσεις.

